बीटीसी (बेसिक ट्रेनिंग सर्टिफिकेट): यह दो वर्षीय कोर्स केवल उत्तर प्रदेश में कराया जाता है। इसे करने के बाद आप प्राइमरी तथा अपर प्राइमरी यानी कक्षा एक से 8वीं तक के स्कूलों में टीचर बन सकते हैं। कोर्स में दाखिला 10वीं, 12वीं और ग्रेजुएशन की मेरिट के आधार पर दिया जाता है। इसके लिए हर साल ऑनलाइन आवेदन निकलते हैं, जिसका फॉर्म भरने के बाद जिले के डायट सेंटर्स पर काउंसिलिंग होती है और फिर यहां पर चयनित होने वाले उम्मीदवारों को ही बीटीसी कॉलेजों में दाखिला मिलता है। यह कोर्स करने के लिए अनिवार्य योग्यता ग्रेजुएशन है तथा उम्र सीमा 18 से 30 वर्ष के बीच होनी चाहिए।